Goudveld Musiekskool het in 2009 ontstaan en het sedertdien in ‘n volle Kunste Akademie met byna 200 studente ontwikkel. Leerders kan spesialis onderrig in drama, dans, visuele kunste en musiek ontvang. Die Dansdepartement bied Moderne Dans, Hip-Hop en Tap aan. ‘n Wye verskeidenheid instrumente word deur die Musiekdepartement aangebied nl: klarinet, klavier, klawerbord, kitaar, dromme, pyporrel, saksofoon, sang, viool, tjello, trompet en drumline. Vakmusiek kan ook vanaf graad tien tot twaalf geneem word. Die Dramadepartement bied individuele en groepklas aan.
Die GKA bedryf ook ‘n boekwinkel waar boeke en instrumente bestel kan word. Onderrig word deur uiters bekwame personeel aangebied. Hulle is: Gerda Koekemoer, Eraneé de Beer, Candice Charman, Piet Kruger, Lana Combrinck, Dean Scarcella, Gerna Koekemoer, Jean Turchino en Frank Janse van Rensburg. Goudveld Kunste Akademie spog met die hoogste slaagsyfer in ABRSM, Trinity en Rockschool eksterne eksamens. Leerders kry ook die geleentheid om aan musiekblyspele, koor of talentaande deel te neem. Hier volg ‘n kortlys van produksies wat deur Goudveld-Hoërskool met sukses op die planke gebring is.
2009 – Grease
2013 – Joseph and his amazing Technicolour Dream Coat
2015 – “Oliver!” van Lionel Bart
2017 – The Kind and I
2019 – Seven Brides for 7 Brothers
Goudveld Kunste Akademie kan met trots as een van die mees toonaangewende kunste instansies in die Vrystaat geag word.